钦定古今图书集成/明伦汇编/交谊典/第090卷 > 册府元龟 > 《荐唐𠬢笺》庾阐
## 钦定古今图书集成/明伦汇编/交谊典/第090卷 > 册府元龟 > 《荐唐𠬢笺》庾阐

盖桂林生于五岭，杞梓出于南荆。夫以卉木之盛，犹
载在《方志》，况千里之朝，怀其良彦，而使人滞于常流，
莫登于龙津者乎？郡功曹史泉陵唐𠬢，字永延，履道
敏素，和而有正，立身持操，行著一邦。若骖轨鸾衡，服
襄骏足，则机石之良选，可以对扬万里者也。